open-index/open-wikipedia-markdown huggingface dataset:
Repuvlika de Nagorno-Karabah

La **Repuvlika de Nagorno-Karabah**, **Repuvlika del Alto Karabah** o **Repuvlika de Artsah**, es una repuvlika independiente *[[de fakto]]* ke se topa en la rejion de Transkavkazia, ofisialmente akseptada por la ONU komo una rejión ke aze parte de Azerbaidjan. Tiene basho su kontrolo la mayor parte de la rejion de Nagorno Karabah i otros distritos de Azerbaidjan ke se topan en la frontiera kon Armenia (al Oeste) i kon Iran (al Sud).

Esta rejion era gerreyada por Armenia i Azerbaidjan desde la su independensia del Imperio Ruso enel anyo 1918. Dempués ke la Union Sovyetika tomó la rejion basho el su kontrolo, enel anyo 1923 se krió el oblast otonomo de Nagorno-Karabah, adiéntro de la Repuvlika Sosyalista Sovyetika de Azerbaidjan. Dempués de ke la URSS yegó a la su fin, la rejion tornó a ser gerreyada entre los dos payises, asta ke se dezvelopó la gerra de Nagorno Karabah, entre 1991 i 1994.

El 10 de Disiembre de 1991, durante la guerra de Nagorno Karabah, la rejión se deklaró independiente. Afilu dingun payis myembro de la ONU lo rekonose ansina.

La su povlasión es kaji totalmente de orijin armenio.

## Referensias



Kateggoría:Payises no rekonosidos
Kateggoría:Jeografia de Azerbaidjan
Kateggoría:Azerbaidjan
Nagorno Karabah

**Nagorno-Karabah** o **Alto Karabah** (en azeri: *Dağlıq Qarabağ*; en lingua armenia: Լեռնային Ղարաբաղ *Lernain Garabah*; en lingua rusa: *Нагорный Карабах*, *Nagórni Karabáh*) es una rejión konfliktiva de Transkavkazia, ke aze parte de jure de Azerbaidjan, ma de facto se ankontra basho el kontrolo de la Repuvlika de Nagorno-Karabah. 

## Gerra entre Azerbaidjan i Armenia
El 10 de Disiembre de 1991, dempues de un referendum ke no akseptó la komunita azeri de la rejion, los armenios de Nagorno-Karabah dechidieron kriar un payis independiente. El govierno de Rusia propozó muchiguar la otonomiya de la rejión, ma esto no fue akseptado por dinguna de las dos komunitas i se dezvelopó una gerra entre el govierno de Azerbaidjan i los independentistos de Nagorno-Karabah, loskualos tenían la ayuda de Armenia. Ala fin del anyo 1993, ya la gerra tenía amortadas unas 20.000 personas i unos 800.000 refujiados azeris en otras rejiones del payis.

Enel anyo 1994, se akodró deshar de gerreyar. Desde este momento, la mayor parte de Nagorno-Karabah, ansina komo otras rejiones vizinas de Azerbaidjan  (en total el 14% del payis) estan basho kontrolo de Armenia endjuntamente kon las huérsas armadas de la Repuvlika de Nagorno-Karabah. Desde esta anyada, representantes de los goviernos de los dos payises tentan azer la paz, kon el ayudo del Grupo de Minsk de la OCDE.

## Referensias


## Ver endemas
* Gerra de Nagorno Karabah
* Pogrom de Sumgait

## Atamientos eksternos


Kateggoría:Azerbaidjan
Kateggoría:Jeografia de Azerbaidjan
Kateggoría:Payises no rekonosidos internasionalmente
Yaúrt

El **yaúrt** es un producto echo kon leche, la kuala se aze fermentar kon bakterias. Anke se pude uzar kualunke leche, jeneralmente es uzada la leche de vaka. La fermentasion de la laktoza (el asukar ke se topa en la leche) en ázido láktiko aze ke el yaúrt tenga ese savor tan partikolar. Munchas vezes es mesklado kon frutas, chikolata, sereales o myél.

## Istorya
Egzisten provas de ke ya el yaúrt era echo por alkunas kulturas desde el anyo 2500 AEK. Se kreye ke los primeros bulgarianos yegaron a Evropa enel syéklo II i yevavan leche de kavra guadrada en sakos echos kon piel de kavra. Esta leche se aedava en los sakos i las bakterias azían el yaúrt. 

## Etimolojiya
El biervo "yaúrt" viene del biervo turko **yoğurt** (jɔˈurt), el kualo esta derviado del biervo **yoğurmak**, *mesklar*. La letra ğ no tiene dingun sonete entre vokales en la lingua turkana modérna, ma antes tenia el sonete de una [ɣ] sonora velar frikativa.

## Ver endemas

* Produktos laktozos
* Kézo
* Kafir
* Ayran

Kateggoría:Produktos laktozos
Kateggoría:Yaúrt
Kosta de Marfil

La **Kosta de Marfil** (en fransez i ofisialmente **République de Côte d'Ivoire**) es un payis ke se topa en Afrika Oksidentala. Tiene sus limitos kon Liberia i Ginea al oeste; kon Mali i Burkina Faso al nord; kon Ghana al este i kon el Golfo de Ginea al sud. la Kosta de Marfil es el 53.º payis más povlado i el 68.º más grande del mundo, kon una povlasion estimada de 20 milyones de avitantes i una ekstension de 322.462 km2.

## Ver endemas
* Rejiones de la Kosta de Marfil
* Departamentos de la Kosta de Marfil

## Atamientos eksternos

* Ambasada de la Côte d'Ivoire en Espanya
* afrol News - Côte d'Ivoire


Kateggoría:Paizes
Kateggoría:Afrika
Baku

**Baku** (o **Baky**, **Баку** o **Bakı** en azerí, **بادکوبا**/**Badkube** en farsi) es la sivdad kapitala de Azerbaidjan. Se topa al sud de la peninsola de Apsheron i es el prinsipal porto del payis en la mar Kaspio. Fue fondada unos 1.500 anyos atras. En Jenero de 2005 la sivdad tenia unos 2.045.815 avitantes (2011), de los kualos 143.400 refujiados. Era la kapitala de la endustria petrolera de la antika Union Sovyetika. Asigun el senso del anyo 2003 la sivdad tiene 2.000.000 avitantes, ma 3.000.000 de personas biven en la su area metropolitana, espesialmente por modre del grande numero de arifujiados i de desplasados internos kriados por la gerra de Nagorno-Karabah.

La sivdad vieja de Baku, la kuala esta konformada por una antika fortaleza, es Erensia Kulturala de la Umanidad, yamada ansina por la UNESCO.

## Sivdades ermanas
* Amman, Djordania
* Basora, Irak
* Bordeaux, Fransia 
* Dakar, Senegal
* Honolulu, Estados Unidos
* Houston, Estados Unidos
* Estambol, Turkiya
* İzmir, Turkiya
* Djidda, Arabia Saudi
* Kyiv, Ukraina
* Konya, Turkiya
* Mainz, Almania
* Napoli, Italia
* Sarajevo, Bosnia i Hersegovina 
* San Petersburgo, Rusia
* Tabriz, Iran
* Vũng Tàu, Vietnam
* New-York City,  Estados Unidos
* Toronto, Kanada
* San Diego,  Estados Unidos
* Washington, D.C.,  Estados Unidos
* Miami, Estados Unidos
* Berlin, Almania

## Referensias



Kateggoría:Lokalidades de Azerbaidjan
Katēggoría:Sivdades kapitalas
Kateggoría:Lokalidades kon mas de 1.000.000 de moradores
Mueva York

**Mueva York** puede azer referensia a:

* Mueva York (estado), estado de los Estados Unidos
* Mueva York (sivdad), la sivdad mas emportante del estado de Mueva York.
* Area metropolitana de Mueva York, el area metropolitana de la sivdad de Mueva York
* Kondado de Mueva York, *County of New York*, del kualo aze parte la isola de Manhattan, en la sivdad de Mueva York.
Silvio Berlusconi

**Silvio Berlusconi** (Milano, nasido el 29 de Sietembre de 1936) es un polítiko i bisnesman italiano ke era Primer Ministro de Italia desde el 11 de Djunio de 2001 fina el 17 de mayo de 2006 i desde el 8 de Mayo de 2008 fina el 16 de noviembre de 2011 i endemas shefe del partito el Puevlo de la Libertad. Es endemas el duenyo del ekip de futbol AC Milan. Es yamado ***Il Cavaliere*** («El Kavayero»), deke enel anyo 1977 resivió la Orden del Merito al Lavoro, la kuala tiene el titolo de kavayero.

Kateggoría:Primeros Ministros de Italia
Kateggoría:Italianos
Kuchundúrya

La **kuchundúrya** (*Beta vulgaris*) es una planta de la famiya Chenopodioideae, de la kuala las ojas i la rais se pueden usar en la kosina. Egzisten munchas variedades de kuchundúryas, de las kualas alkunas son uzadas para la kosina, otras para alimentar las trupas de bestias i otras para produzir asukar (la kuchundúrya asukarada, *Beta vulgaris vulgaris altissima*); otras, komo la *Beta vulgaris cicla* o pazí, es konosida por las sus ojas, uzadas en la kosina.

La kuchundúrya uzada en la mesa es de rais gódra i kolorada, i jeneralmente es komuda dempues de buyir; la su kolor esta debido a la betasyanina i la betaksantina, las kualas no son tomadas por el puerpo ma es uzada para dar kolor a munchos produktos. Endemas, un subprodukto de la endustria del asukar de kuchundúrya es uzado para dar alimento a las trupas de ebstias. Alkunos akademikos tentan produzir biokombustivel por módre de la fermentasion de estos restos.

Kateggoría:Kuchundúrya
Kateggoría:Raises uzadas en la kosina
Hazan

**Hazan**, **Paitán** o **Hassan**/**Hasan**  (en ivrit **חַזָּן**) es el ombre ke kanta en la esnoga. Es ken yeva el orden de la tefila i ken kanta los piyutim i las zemirot. Anke kualunke ombre puede yegar a ser hazan (o mujer en akeyas komunitas reformistas), jeneralmente el hazan es un kantadero profesional de piyutim i zemirot.

En los ultimos syéklos, lavorar komo hazan es un ofisio muy respektado. En los dos ultimos syéklos, alkunos payises de Evropa, komo Almania i el Reyno Unido dieron emportansia a los hazanim, al punto de konsiderar los hazanim estudiados komo un vize-haham de kada esnoga, espesialmente dempues de la Askalá. Afilu en los Estados Unidos, los hazanim fueron akseptados primero ke los hahamim komo lideres relijiozos de las komunitas djudias del payis; munchas komunitas al empesijo del syéklo XX empiegavan un hazan para la su esnoga (endemas de un shohet) antes de bushkar un haham, deke tener ken giase la tefilá i ken amortase las vakas, kodreros i poyos era mas emportante i menesterozo. Antonses, el hazan azía los kazamyéntos i apresentava la komunita kon las autoridades nasionalas.

En Marroko, Arjelia i Tunesia, el hazan es yamado *'paitán* 

## Referensias


Kateggoría:Djudaizmo

Kateggoría:Djudaismo
Bira

**Bira** es una bevida alkólika esbrumoza echa por modre de la fermentasion de agua en la kuala se mesklan sereales, djeneralmente la sevada, i dempues se yena del golor ke da el alpetriko (*Humulus lupulus*), ke endemas le da savor amárgo. Todo esto jenera la fermentasion, la kuala va produzir alkól i CO2.
## Atamientos eksternos

Katēggoría:Bevidas Alkólikas
Katēggoría:Bira
Kateggoría:Bevidas
Anchúya

**Anchúya** es un pishkado de la famiya **Engraulidae**, de la kuala azen parte otros pishkados ke biven en los oseanos Atlantiko, Indiko i Pasifiko, ansina komo en la mar Mediterraneo.

Este pishkado fue panyado por primera vez por los Fenisyanos, los kualos azían  koyadúras. Esto lo ambezaron los grégos i dempues eyos yevaron las anchuyas saladas por toda Evropa. Son pishkados chikos, de unos 15 sm. de lungeza i la su kolor puede ser desde mavi asta grizo klaro, anke jeneralmente tienen una banda de kolor de prata a los flankos.Biven en grupos grandes. Kon las anchúyas se azen koyadúras.

## Referensias


## Atamientos eksternos
* La anchoveta peruana: un tesoro en el mar? 
* Propiedades nutritivas de las anchoas 

Kateggoría:Pishkados
Eskosia

**Eskosia** (en lingua eskoseza gaelika **Alba**, en lingua inglesa **Scotland**) es uno de los katro payises ke konforman el Reyno Unido, ke se topa al nord-oeste de Evropa. Okupa la treséra parte de la izla de Grande Bretanya i tiene sus limitos al sud kon Inglaterra, al este kon la mar del Norte, kon el Oseano Atlantiko al nord i al este, i kon el Kanal del Norte i la mar de Irlanda al sud-este. Endemas de la parte prinsipala, 790 izlas chikas konforman Eskosia. La sivdad kapitala es Edimburgo i la sigunda sivdad mas grande. Glasgow es la sivdad mas grande de Eskosia, la kuala tiene el 40% de la povlasion del paiz. En las aguas del Oseano Atlantiko i de la mar del Norte serkanas a la beira eskoseza, se topan las mayores reservas de petroleo de la Union Evropea.

## Jeografia
El territorio de Eskosia komparte frontiera kon Inglaterra al sud, propiamente los kondados de , al norte topa kon el Oseano Atlantiko, al este kon la Mar del Norte, al oeste kon Oseano Atlantiko, en la izla de la Grande Bretanya, en el Reyno Unido. El reyno es apartajado en kondados, la kapitala es Edimburgo.

### Klima
El klima es variado en el reyno de Eskosia, alkunos lugares la temperatura es basha, en otros lugares la temperatura es templada en el inverno.

## Ver endemas
* Reyno Unido

## Referensias

## Atamientos eksternos

* Scotland - The Official Online Gateway, 
* Visit Scotland 

Kateggoría:Reyno Unido

Kateggoría:Territorios kon movimyentos de independensia
Sonia Chocrón

**Sonia Chocrón** (nasida en Caracas, enel anyo 1961) es una poeta venezuelana de orijin sefardi, eskritora para sinema i televizyón.
Ambezó Komunikasiyon sosyala en la Universita Katolika Andrés Bello. Enel anyo 1982 fue eleva de la eskola de poeziya del Sentro de Estudios Latino-amerikanos "Rómulo Gallegos" (CELARG), en la sivdad de Caracas. Enel anyo 1988 fue eleva -por modre de un konkorso- en la Eskola de sinema de San Antonio de los Baños, Cuba. De ayí, konose Méksiko konvidada por el Premio Nóbel para fondar el Eskritorio de Sinema Gabriel García Márquez. Las sus ovras de literatura, ansina komo sus eskritos para sinema i televizyón, izieron ke eya guanyase munchos premios i rekonosimyentos en venezuela i otros payises. 

## Ovras
Las sus ovras se topan publikadas en antolojiyas en Espanya, Meksiko, Estados Unidos i otros payises. 
* Hermana pequeña (2020). Poeziya 
* Poesía re-unida (2010). Poeziya
* La virgen del baño turco (2008). Kuento
* Falsas apariencias (2004). Kuento 
* La buena hora (2002). Poeziya
* Púrpura (1998). Poeziya
* Toledana (1992). Poeziya

## Referensias


## Atamientos eksternos
*Sonia Chocrón en Sololiteratura.com

 
Kateggoría:Nasidos en 1961
Kateggoría:Poeziya
Kateggoría:Venezuelanos
Kateggoría:Sefaradim‎
Kateggoría:Eskritores djudios
Kateggoría:Eskritores de Venezuela
Maduro & Curiel's Bank N.V.

**Maduro & Curiel's Bank N.V.** es un banko de la isola de Kurasao. 
## Istorya
El banko, el primer banko kriado en la isola fue fondado enel anyo 1916 komo Maduro's Bank por la Famiya Maduro, una famiya olandeza de orijin sefardi en la kuala nasieron bankeros i afilu el presidente de Honduras, Ricardo Maduro. Enel anyo 1932 izo una fusion kon Curiel's Bank, otro banko kriado por bisnesmen djudios. Enel anyo de 1971 el banko akodró una asosiasion kon el Bank of Nova Scotia. Desde el anyo 2004 el CEO i presidente del banko es  Lionel "Chicu" Capriles.

## Burós
En la isola de Aruba el banko fonksiona basho el nombre Caribbean Mercantile Bank N.V. i en las isolas de Sint Maarten, Saba i Sint Eustatius komo The Windward Islands Bank Ltd.. En la isola de Bonaire se yama Maduro & Curiel's Bank (Bonaire) N.V. 

## Referensias


## Atamientos eksternos
*Oja web del Maduro & Curiel's Bank

Kateggoría:Ekonomiya
Kateggoría:Kurasao
Kateggoría:Bankos
Kateggoría:Famiya Maduro
Gerra Friya

Se yama **Gerra Friya** al enfrentamyento politiko, ideolójiko, ekonómiko, teknolójiko i militar ke akontesió durante el siéklo XX entre los blokos oksidental-kapitalista, dirijido por los Estados Unidos, i oryental-komunista, dirijido por a Union Sovyetika, del kualo se kitó dempues la Repuvlika Popular de Kina para kriar su propio bloko d'enfluensia.

Estos dos blokos nunka izieron gerras direktamente entre eyos, ma gerras d'uno de eyos en kontro de un payis aliado del otro, o entre dos aliado de kada bloko. Anke estas gerras no yegaron a kriar una gerra mondiala, la kantidad de kolfliktos ekonomikos, politikos i endemas ideolojikos ke kriaron, definieron la mayor parte de la istorya mondiala del syéklo XX, deke tanto los Estados Unidos komo la Union Sovyetika dezeyavan uzar el su sistem politiko-ekonomiko en todo el mundo. Este konflikto tuvo su empesijo entre las anyadas de 1945 i 1948 (entre la fin de la Sigunda Gerra Mondiala fina la post-gerra) verso los anyos 1985 (empesijos de la Perestroika) i 1991 (Fin de la Union Sovyetika).

Katēggoría:Politika
Katēggoría:Gerra
Ibn Gabirol

**Shelomó ben Yehudá Ibn Gabirol**, (en ivrit **שלמה בן יהודה אבן גבירול**; en arabo **سليمان بن يحيى بن جبيرول**, **Sulaymān ibn Yaḥyà ibn Ŷabīrūl**), konosido en lingua kastilyana komo **Avicebrón**, era un filosofo i poeta djudio de Al-Andalus (Málaga)

## Biografiya
Shelomó, yamado en las kortes arabas komo *Abú Ayyub Shlomó Ben Yehudah Ben Gabirol*, nasió en Malaga enel anyo 1021 i murió en Valensia enel anyo 1058. Nasió en una famiya sefardi ke bivió en Kordova asta el anyo 1013, kuando la armada bereber de Sulayman Ibn Al Hakam Al Mustaín tomaron i destruyeron la sivdad kapitala de la taifa. Kuando era ainda un ninyo, la su famiya se fue a bivir a Saragosa, ande ambezó kon Yekutiel Ibn Hassan, ken era vizir de los tudjibbis. Se kreye ke bivió en Granada komo maestro del ijo de Shmuel Ibn Negrela, vizir del rey bereber Habús, i también endemas eskriviendo poeziya en lingua ebrea.

Ibn Gabirol fue uno de los más konosidos eskritores de poeziya relijioza de Al-Andalus, anke tambien tiene obvras en otros jeneros de la literatura. Entre sus ovras mas konosidas esta “Kéter Malkut” (Korona Real), en la kuala tenta mesklar relijión i filosofiya neo-platonika. Endemas eskvirió una ovra de musar en arabo, yamada en ivrit “Mibhar Apeninim” (Seleksiyon de Perlas), la kuala fue tresladada por Yehuda Ibn Tibbon, un syéklo dempués. La ovra mas konosida i emportante de Ibn Gabirol fue Mekor Hayim (la fuente de la vida), la kuala fue tresladada ala lingua latina enel syéklo XII i ke fue tan apresyada entre los akademikos kristyanos de la epoka, ke se kreyía ke el otor orijinal era kristyano. Egziste una versiyon en ivrit modérno, publikada en Tel Aviv enel anyo 1926 por Yaakov Blaustein. 

No son konosidos munchos detalyos de la vida de Ibn Gabirol ahuéra de sus ovras, ma se kreye, bazado en las ovras de otros djudios de Al-Andalus, ke murio enel anyo 1058, ainda djoven, de edad de trenta i syete anyos.

## Ovras
* Diwan
* Anak
* Séfer Tikun Midot Anefesh
* Séfer Mekor Hayyim
* Séfer Mibhar Apeninim
* Kéter Malkut

## Referensias


Katēggoría:Eskritores de al-Andalus
Kateggoría:Sefaradim‎
Katēggoría:Poetas djudios
Katēggoría:Al-Andalus
Nikkud

En la ortografiya ebrea, las ***nikkudot*** (en ivrit: נְקֻדּוֹת, nekuddot, ivrit tiberyano nəquddôṯ; "puntos"; también se dise נִקּוּד, *nikkud*, "puntuasyón") es el sistem de sinyos diakríticos ke amostran las vokales enel alefbet ivrit. Durante la Edad Medya, fueron dezvelopados munchos sistems kon el buto de pueder apresentar las vokales del idioma ebreo, ma el mas konosido i ke fue dezvelopado kon mayor reushitá fue el kriado por los masoretas de Tiberias entre los syéklos V i X en la Tyerra de Israel.

En la ortografiya del ivrit moderno, las *nikkudot* kaji no son uzadas, egzepto en ovras komo diksionarios, poeziya, livros para ninyos, olim hadashim o livros relijiozos. Para azer la lektura mas kolay, se dezvelopó un sistem para eskrivir en ivrit sin uzar nikkudot, yamado en ivrit *[[ktiv malé]]* (*כתיב מלא*) o literalmente "eskritura kompleta". Ktiv malé fue echo standard en las "Reglas para eskrivir sin uzar nikudot" (כללי הכתיב חסר הניקוד)  de la Akademia del Idioma Ebreo enel anyo 1996. 

## Referensias


## Ver endemas
* Ivrit tiberyano

Kateggoría:Ivrit
Valdgeym

**Waldheim** o **Valdgeym** (en lingua rusa **Валдгейм**; en idish **װאלדהײם**, *Valdheym*) es una viya en la Provensiya Otonoma Ebrea, Rusia. Valdgeym era el lugar ande fue establesido el primer kolhoz en la provensiya. Enel anyo 1992, Valdgeym era la mayor kooperativa de agrikultura en la rejion. 

## Istorya
La viya Valdgeym fue fondada enel anyo 1928 por un grupo de kolonos djudios orijinalos de las rejiones ke oy endiya azen parte de Lituania, Letonia i Polonia. Enel anyo 1929, fue aperturada la primera eskola de Valdgeym, kon todas las lisiones en idish. Entre sus fondadores se topava L. Geffen, ken fuyó de un shtetl chiko serka de Vilna.  Enel anyo 2004, su ijo Zyama Geffen, de edad de 83 anyos, ainda bivía en Valdgeym. Zyama tenía sesh anyos kuando el su padre arrivó a Valgdeym enel anyo 1928.

Enel anyo 1980, fue aperturada una eskola idish. Durante el syéklo XX, el shefe del komité sentralo de la URSS, Mikhail Kalinin, dezeyó ke Valdgeym i otras viyas i sivdades de la Provensiya Otonoma Ebrea yegasen a ser muevos sentros de vida djudia en la Union Sovyetika.

## Referensias


## Ver endemas
*Provensiya Otonoma Ebrea

Kateggoría:Idish
Kateggoría:Provensiya Otonoma Ebrea
JTA

La **Adjénsia Telegráfika Djudia**, amijor konosida por el akronimo del su nombre en lingua inglesa, **JTA** (*Jewish Telegraphic Agency*) es una  adjénsia de habér internasionala espesialisada en habér de las komunitas djudias para djurnales de todo el mundo. La JTA fue fondada el 6 de Fevrero de 1917 por Jacob Landau, baho el nombre de "Buró de Korrespondensya Djudia", kon el buto de azer difusion de habér de komunitas djudias enel Galut. La JTA tiene la su sede en Mueva York i burós de korrespondensya en Washington DC, Yerushalayim, Mosku i otras trenta i katro sivdades de Amerika del Nord, Amerika del Sud, Israel, Evropa, Afrika i Ostralya.

La JTA es una organizasion sin entereso de lukro i afirma no tener preferensia por dinguna rama del djudaismo o ideolojiya politika.

## Enlaces externos
Oja web de la Jewish Telegraphic Agency

Kateggoría:Adjensias de habér
Kesher Israel

El kal **Kesher Israel**, endemas yamado **The Georgetown Synagogue**)  (en lingua inglesa "El Kal de Georgetown") es un kal ortodokso ke se topa en la máale de Georgetown en la sivdad de Washington, D.C.   

## Istorya
Kesher Israel fue fondada enel anyo 1910 i es el sieteno kal fraguádo en la sivdad de Washington, D.C.  Enel anyo 1915, la komunita merkó, remuevó i endemas dechidió meldar en una frágua ande se topa el kal oy endiya, enel 2801 de la kaleja N, al nordeste de la sivdad, la kuala fue farguáda enel anyo 1931.   El kal aze parte del distrito istóriko de Georgetown. Enel anyo 1984, el su haham, Philip Rabinowitz, fue amortado en su kaza. En el anyo 2014, el haham, el doktor Barry Freundel, fue arrestado por la polisia metropolitana i sakado de su posto por sospecho de gravar videos de mujeres durante sus tevila en la Mikva de la Kapitala Nasyonala allado del kal.

Enel anyo 2000, un myémbro de la komunita, el senador Joseph Lieberman, era el kandidato demokratiko para vise-presidénte de los Estados Unidos.  Kuando el Senado tiene votos en shabbat, el sen. Lieberman anda kaji 8 Km. para yegar desde el kal al Kapitolyo de los Estados Unidos.

## Myémbros emportantes de la komunita
* Peter Beinart
* Laura Blumenfeld
* Warren Cikins
* Hadassah Lieberman
* Joseph Lieberman
* Leon Wieseltier
* Herman Wouk

## Referensias


## Atamientos eksternos
* Oja web de Kesher Israel
* Map of the Rabinowitz Memorial Eruv, Mapa del eruv de Kesher Israel

Kateggoría:Esnogas
Kateggoría:Washington, D.C.
Kateggoría:Estados Unidos
Kal de los Frankos

El **Kal de los Frankos** o **Esnoga Italiana** (en lingua turkana **İtalyan Sinagogu**; en ivrit **בית הכנסת האיטלקי**), es un kal ke se topa en la sivdad de Estambol, Turkiya. El kal fue fraguado por la komunitá djudia italiana de la sivdad (*Comunità Israelitico-Italiana di Istanbul*), enel syéklo XIX. Enel anyo 1931 la frágua orijinala fue destruyida para fraguar un kal muevo enel su lugar. 

## Ver endemas
*Istorya de los djudios en la Turkiya

## Referensias


## Atamientos eksternos
*Rabinato Shefe de la Turkiya

Kateggoría:Esnogas
Kateggoría:Beyoğlu, Istanbul
Kateggoría:Turkia
Avyána

La **ayána** (de la lingua latina *avellana*) es la fruta de los arvoles del jenero *[[Corylus]]*, en la famiya *[[Betulaceae]]*, anke jeneralmente se uza para yamar a las frutas del arvole *[[Corylus avellana]]*. En la botanika, esta konsiderado una muez. La parte de ahuéra de la fruta se aze seka mientres ke la futa se aze madura. Es uzada en la kosina, espesialmente para azer savores de boka.

## Ver endemas
* Beyota
* Muez
* Shaten

Kateggoría:Muezes
Kateggoría:Frutos
Akajú

**Akajú** es el arvole *Swietenia macrophylla*, de la famiya *[[Meliaceae]]*, del kualo se uza su madero, tambien yamado *akajú* i ke es konosido espesialmente por la su kolor, ke va desde el kolorado brusko, asta de kolor del vino kolorado i endemas klaro asta yegar kaji al roz.

El akajú es el amijor enshemplo de maderos finos, i es apresyádo por los nagares deke uzarlo es kolay i endemas resistente a los insektos, ansina por la su kolor i brilyo. Endemás es un madero ke resiste bien la umedad, por esto en la antikitá era uzado para fraguár naves. Es uzado muncho para azer gitarras i tamburikos.

Kateggoría:Maderos
Kateggoría:Arvoles
Mishkita Sentrala de Meliya

La **Mishkita Sentrala de Meliya** es la mishkita prinsipala de la sivdad de Meliya, Espanya. Hue desinyada enel anyo 1945 por el arkitekto Enrique Nieto, ken endemas desinyó la Esnoga Yamín Benarroch. La mishkita es fraguada en estil arkitektoniko neo-arabo, kon una kupola de estil andaluzí. Se topa en la kaleja García Cabrelles, en la máale de Polígono. 

Enel anyo 2006, la fragua de la mishkita hue amijorada por el govierno de la sivdad. En Mayo de 2007 el Partito Popular denunsio al imam de la mishkita por uzar frasas kon rasizmo en sus diskorsos.

## Atamientos eksternos
*Detalyo de una ventana de la Mishkita de Meliya

## Referensias


Meliya
Kateggoría:Meliya
Kateggoría:Kultura de Espanya
Zaghritsa

**Zaghritsa** (a vezes yamado **yuyú**) es el sonete lungo echo espesialmente por las mujeres enel Maghreb, el Medio Oryente i alkunos payises afrikanos al sud del Sahara, echo kon el buto de amostrar alegriya por un kazamyento o una dansa endjunto a musika oryentala, por enshemplo; anke en alkunas rejiones es uzado para amostrar dolyo. La aksion de azer una zaghritsa se yama "zghartsear".

Son yamadas ansina deke el sonete ke tienen aze ke sea yamada a vezes "ululu", "yuyuyu", "Lu lu lu" o afilu "yiheyi". En arabo son yamadas **Zagharit** i d'aki yegó a ser uzado el biervo en haketia. Los bereberes de la Kabilya, las yaman en tamazight "tighratin", "tsliliw" o "ilewlawen.

## Referensias

Kateggoría:Haketia
Kateggoría:Musika oryentala
Tank de gerra

Un **tank** o **karosa de gerra** es una karosa armada i blindada, kon un sistem para moverse a traverso de todo terreno, uzada por las armadas. Las primeras karosas de gerra aparesieron en la armada britanika en la Priméra Gerra Mondiala, komo una repuesta ala difikultad ke tenía la infanteriya kuando dechidía atakar las lineas enemigas, las kualas topavan defendidas kon filo de fyerro i armas

## Etimolojiya
El orijin del biervo viene del biervo inglez *tank* (deposito, nežleadero); los empiegados ke produzían las primeras karosas de gerra kreyían ke estavan produziendo tankos para yevar agua.

## Dezvelopamyento
Los primeros tankos eran destruyidos pishín kon granadas de mano, por lo ke las primeras karosas de gerra no eran efektivas. Mientres ke para la Sigunda Gerra Mondiala se izieron konosidos los *[[Panzer]]*, ke eran las karosas de gerra de la Wehrmacht; eran las primeras en tener radio i kon las kualas se puedían desinyar amijores taktikas de gerra. La emportansia ke yegaron a tener las karosas de gerra en la Sigunda Gerra Mondiala se puede ver en la data de la produksiyon de la Union Sovyetika, la kuala fabrikó mas de 80.000. Dempues de la gerra i verso oy endiya se dezvelopó desarrolla el *MBT* (en lingua inglesa *Main Battle Tank*, "karosa de batalya prinsipala") kon kanon de mas de 100mm, bien blindato i kon la kapachitá gerreyar tanto en una gerra kemika komo en una atomika.

Estas karosas oy endiya tienen amijoramyentos teknolojikas, komo komputers i sistems para ver de noche i sin luz. Los soldados ke konduzen un karosa de gerra son katro: el konduktor, el kargador del kanon, el artilyero i el komandante del tank.

## Referensias


## Atamientos eksternos

Katēggoría:Karosas de gerra
Natzratim

Mesiánismo Ebiónita (Natzratim) 

Natzratim 
(en hebreo נַצְרָתִים)
traducido: nazareneos, literalmente significa: 
• los seguidores de la verdad (Felípe 47:3). 

Hechos 24:5
Porque hemos hallado que este hombre es una plaga, y promotor de sediciones entre los hijos de Israel por todo el mundo, y cabecilla de la secta de los nazarenos.

Es una religión monoteísta fundada a principios del siglo I y está basada en la crucifixión de Yahshúa de Nazaret.

Las Diferencias con el Cristianismo:

• Cristianismo: Creyentes en la Trinidad o Tri-Unidad. 

• Mesiánico Ebiónitas: No admitimos la Trinidad, Sólo Dios Es el Padre.

• Cristianismo: Creen qué Yahshúa (Jesús) es Dios, o Dios baja y se hace uno en la carne. 

• Mesiánico Ebiónitas: Creen qué Iehshúa de Natzrat (el personaje histórico) era un ser humano sin carácter divino, conforme lo dictado en el Tanáj (Antiguo Testamento).

• Cristianismo: La Tanáj y el Nuevo Testamento son la Palabra del Eterno.

• Mesiánico Ebiónitas: Creen en la Tanáj y Brit Jadashá. No consideran que el Pactó Renovado sea inspirado pero contiene las palabras de Di's.

• Cristianismo: Su liturgia se basa en el concepto patrístico doctrinal Católico. 

• Mesiánico Ebiónitas: Su liturgia se basa en la aplicación de la Tanáj a través de las obras de interpretación de Rav Yehshua de Natzrat.

Comunidades Mesiánicas Ebiónitas más relevantes en la actualidad:

• Grupo judío con sede en Jerusalén y autodenominados "Los del Camino" o "Seguidores del Camino". Aunque sus inicios no están del todo claros, la tradición local los sitúa con más de mil setecientos años de antigüedad y son también conocidos como Nazarenos. Se cree que este grupo son descendientes de aquellos mencionados por los Padres de la iglesia.
Universita de Concepción

La **Universita de Concepción** (**UdeC**) es una universita ke se topa en la sivdad de Konsepsion, Chile. Fue fondada enel anyo 1919, komo resultado de un proyekto kolaborativo entre intelektuales de la zona. La universita tiene 19 eskolas i en eya estudian 22.270 elevos.

## Ver endemas
* Lista de Universitas en Chile

## Referensias


## Enlasos eksternos
* Universita de Concepción - sitio ofisial 
* Tour enel Kampus Konsepsion 
* Galeriya fotográfika enel Flickr 

Katēggoría:Universitas de Chile
Malgrat de Mar

**Malgrat de Mar** es un puevlo de la komarka de Maresme, en la provinsia de Barselona, en la komunidad otonoma de Katalunya, en Espanya.

## Istoria
La viya fue fondada enel anyo 1373. Fue yamada **Vilanova de Palafolls** en la epoka.

## Sivdades ermanas
*  Incisa in Val d'Arno, Italia
*  Moguer, Espanya
*  Seynod, Fransia
*  Cárdenas, Nicaragua

## Enlasos eksternos
* Pajina web del Ayuntamiento
* Turismo - Malgrat de Mar  

Kateggoría:Lokalidades de Katalunya
Katēggoría:Provinsia de Barselona
Universita del Bío-Bío

La **Universita del Bío-Bío** (**UBB**) es una universita de Konsepsion, Chile. Fue fondada enel anyo 1988, komo resultado de la union de institutos estatales. La universita tiene 6 eskolas. En eya estudian 8.977 elevos.

## Eskolas
* Eskola de Enjenieriya
* Eskola de Arkitektura
* Eskola de Sensias Empresariales 
* Eskola de Sensias
* Eskola de Edukasion i Umanitas
* Eskola de Sensias de Salud

## Ver endemas
* Lista de Universitas en Chile

## Referensias


## Enlasos eksternos
* Universita del Bío-Bío - sitio ofisial 
* Sensias Empresariales 
* Disenyo Industrial 
* Enjenieriya Komersial - Sede Konsepsion 
* Eskola de Arkitektura 
* Enjenieriya Industrial 

Katēggoría:Universitas de Chile
Kateggoría:Vikipedya:Artikolos kon grafia ladina
Dilma Rousseff

**Dilma Vana Rousseff** (Belo Horizonte, Brasil 14 de disiembre de 1947) es una ekonomista i hue prezidenta de Brasil. Eya aze parte del Partito de los Lavorantes (PT, por las sus inisialas en portugez); enel anyo 2005 fue el antonses prezidente Luiz Inácio Lula da Silva la izo Ministra shefa del Governo, pasando a ser ansina la primera mujer en yegar a este posto.

En las eleksiones del anyo 2010, guanyo al kandidato de la oposizion José Serra kon el 56% de los votos. Aresivio el posto el 1 de Jenero de 2011, i es la primera mujer en dirijir Brasil.

## Referensias


Katēggoría:Prezidentes de Brasil
Kateggoría:Politikos de siedra
Kateggoría:Mujeres polítikas
Noemi

**Veronica Scopelliti**, konosida por su nombre artistiko **Noemi** (Roma, 16 de Jenero de 1982) es una kantadera italiana.

## Diskografiya
### Albumes
* 2009 - *Sulla mia pelle* (#3 Italia - #44 Evropa)
* 2010 - *Sulla mia pelle (Deluxe Edition)* (#3 Italia - #42 Evropa)
* 2011 - *RossoNoemi* (#6 Italia)

### Extended Play
* 2009 - *Noemi* (#8 Italia - #97 Evropa)

### Single

* 2009 - *Briciole* (#2 Italia - #51 Evropa)
* 2009 - *L'amore si odia* (Noemi i Fiorella Mannoia) (#1 Italia - #34 Evropa)
* 2010 - *Per tutta la vita* (#1 Italia - #42 Evropa)
* 2010 - *Vertigini*
* 2011 - *Vuoto a perdere* (#6 Italia - #47 Evropa)
* 2011 - *Odio tutti i cantanti*
* 2011 - *Poi inventi il modo*

### Kolavorasiyones
* 2009 - Fiorella Mannoia: *L'amore si odia*
* 2009 - Claudio Baglioni i Gianluca Grignani: *Quanto ti voglio*
* 2010 - Amiche per l'Abruzzo: *Il mio canto libero*
* 2010 - Fiorella Mannoia: *L'amore si odia (acustic version)*
* 2010 - Neri per Caso: *Come si cambia*
* 2011 - Stadio: *La promessa*

## Sanremo Festival
* 2010 - *Per tutta la vita*

## Atamientos eksternos

* Noemiofficial.it
* Oficial Youtube 
* Arcadinoemi.it
* Arca di Noemi Youtube
* Facebook noemiofficial
* Facebook arcadinoemi

Kateggoría:Kantadores
Katēggoría:Italianos
Togo

**Togo** (ofisialmente la **Repuvlika Togoleza**), es un payis de Afrika Oksidentala, ke limita kon Ghana al oeste, Benin al este, Burkina Faso al nord , i el Oseano Atlantiko al sud. Enel sud tiene una chika beira enel Golfo de Ginea, ande se topa la su sivdad kapitala, Lomé. Togo se ekstiende en una rejión de aproksimadamente 57.000 kilometros kadrados i tiene una povlasion de 5.1 milyones de abitantes, aproksimadamente.

Kateggoría:Afrika
Kateggoría:Togo
Kateggoría:Vikipedya:AY
Mansana

La **mansana** es una fruta dura de la famiya delas pomas, es la fruta del mansano (*Malus domestica*) arvole nativo de Asia i Evropa, los mansanos pueden ser misturados o nativos de otrunos lugares distantes. En alkunas zonas dela Espanya se le dize *pero* kuando una forma alungada,​ anke en munchas partes de Andaluziya se yama de otras maneras.

## Ver endemas
* Frutos
* Mansano
## Referensias


Katēggoría:Frutas
Sidur

El **sidur** (en ivrit **סידור**‎) es el livro uzado por los djudios para meldar enel, kon el buto de azer orden (**סדר**, seder) al momento de arrogar i azer tefilá. Egzisten munchos tipos de sidurim, tanto para askhenazim komo para sefardim i las tefilot en eyos estan bazadas tanto en la Tora komo enel Talmud.

Enel sidur se topan todas las tefilot ke se dizen en shahrit, minha i arvit, ansina komo endemas otras tefilot espesialas para Shabbat i otras fyestas relijiozas. Para fyestas komo Rosh Ashana, Yom Kippur, Pesah, Shavuot i Sukkot es uzado otro tipo de livro yamado mahzor. Para otras fyestas komo Yom A'atzmaut, egzisten alkunos sidurim ke tienen las tefilot de este diya, ama egzisten otros livrikos espesiales.

## Orijin
Enel djudaismo, aparese el menester de meldar en la Tora (*Vas servir a El Dio kon todo tu korasón i kon toda tu neshamá*.) i asigun la tradisyon, servir a El Dio "kon el korason" es la mitsva aktiva de meldar. En la Tora se topan tres formulas: las berahot de los kohanim, dar shukur al ofreser las primisias i la tefila ke es dicha kuando se da el segundo maaser. Endemas puede bazarsen en lo ke se topa en Teilim kuando David Ameleh kanta ke *Por la tadre, demanyana i enel diya vo arrogar i El va eskuchar la mi boz*.

Endemas de estas tefilot organisadas, el meldado es una aksiyon personal, asigun la Tora, ke era echa kuando la persona tenia menester de azerla, komo por enshemplo Moshe Rabenu o David Ameleh.

Enel Talmud se topa el menester i hobá de meldar, eskritos por Ezra Asofer i los integrantes de la Knesset Agedolá  los kualos reorganisaron la vida djudia dempues de tornar del egzilio de Babilonia.

Las tefilot estan eskritas en ivrit y en aramit, anke egzisten sidurim kon el teksto tresladado a otras linguas para ser uzados por ken no melda ivrit.

## Referensias


Kateggoría:Djudaismo
Kateggoría:Livros relijiozos djudios
Dani Rodrik

**Dani Rodrik** (Estambol, 14 de Ogusto de 1957) es un ekonomista i profesor universitario turko. 

## Trayektoria
Dani Rodrik nasido en Estambol, Turkiya, el 14 de Ogusto de 1957. El viene de una familia sefardi djudio ke emigró de Espanya a finales del siglo XV. Se graduó de la *Robert College* en esa sivdad. Obtuvo su Lisensiatura de Artes (*[[Cum laude|Summa Cum Laude]]*) en la Universita de Harvard i un Doktorado en Ekonomiya i una Maestria en Administrasion Publika (MPA) en la Universita de Princeton. 

Se konvirtio en un profesor *Rafiq Hariri* de Politika Ekonomika Internasional en la *John F. Kennedy School of Government* (*Eskola de Gobierno John F. Kennedy*) de la Universita de Harvard, donde ensenya en el programa de Maestria en Administrasion Publika (MPA). De akuerdo kon IDEAS/RePEc, Rodrik es konsiderado uno de los 100 ekonomistas mas influyentes del mundo.

## Premios i Onores
* 2002 Presio de Leontief, *para avanzar en los límites del pensamiento ekonomiko*

## Obras
* Rodrik, Dani (2007). *One Economics, Many Recipes*. Princeton University Press. ISBN 0-691-12951-7.
* McMillan, Margaret; Horn, Karen; and Rodrik, Dani (2004). «When Economic Reform Goes Wrong: Cashews in Mozambique». *Brookings Trade Forum 2003*: pp. 97–165.
* Rodrik, Dani (ed) (2003). *In Search of Prosperity: Analytic Narratives on Economic Growth*. Princeton University Press. ISBN 0-691-09268-0.
* Rodrik, Dani (2001). «The Global Governance of Trade As If Development Really Mattered». *UNDP*. 
* Rodrik, Dani (1999). *The New Global Economy and Developing Countries: Making Openness Work*. Overseas Development Council. ISBN 1-56517-027-X.
* Rodrik, Dani (1997). *Has Globalization Gone Too Far?. Institute for International Economics*. ISBN 0-88132-241-5.

## Enlasos eksternos
* Pajina ofisial de Dani Rodrik 
* Blog ofisial de Dani Rodrik 

## Referensias

Kateggoría:Ekonomistas
Kateggoría:Djudios de Turkia
Kateggoría:Sefardis
Santiago de Chile

La sivdad de **Santiago de Chile** es la kapitala de Chile. Es una sivdad de unos 5.5 milyones de avitantes, la sivdad mas grande de Chile, la kuala konforma parte de un area metropolitana yamada Gran Santiago, es el sentro mas emportante de gran aktividad kulturala, industriala, intelektuala i akademika del payis. Fue fondada enel anyo 1541 por Pedro de Valdivia. Las sus Koordenadas son uvikadas en la pozisiyón .

## Etimolojia
El nombre de la sivdad es en onra al apostolo Santiago el Mayor.

## Akodros
### Sivdades ermanas
La sivdad de Santiago de Chile es ermanada kon las sigientes sivdades:

## Ver endemas
* Gran Santiago

## Referensias


## Atamientos Eksternos

* Ciudad de Santiago 

Kateggoría:Vikipedya:Artikolos kon grafia ladina
Katēggoría:Sivdades kapitalas
Katēggoría:Sivdades globalas
Katēggoría:Lokalidades de Chile
Kateggoría:Lokalidades kon mas de 5.000.000 de moradores
Valparaiso

**Valparaiso** es la kapitala de la Rejión de Valparaiso en Chile. La sivdad tiene 270.242 avitantes, una ekstension de 401,6 km2 i es un importante sentro kulturala, el su porto es el má grande de Chile. Las sus Koordenadas son uvikadas en la pozisiyón .

## Ver endemas
* Gran Valparaiso

## Referensias
## Atamientos eksternos

* municipalidaddevalparaiso.cl 
* ciudaddevalparaiso.cl 
* Encyclopedia Britannica — Valparaiso 

Kateggoría:Vikipedya:Artikolos kon grafia ladina
Katēggoría:Lokalidades de Chile
Kateggoría:Lokalidades kon mas de 100.000 moradores
Vikipedya en lingua Judeo-Espanyola

La **Vikipedya en lingua Judeo-Espanyola** es una edisiyón de Vikipedya en la lingua judeo-espanyola; es pekuliar deke kontyene artikolos en dos grafiyas distintas, la latina i la ebrea.

La Vikipedya en lingua djudeo-espanyola fue kriada enel anyo 2006. Aktualmente tiene  artikolos.

## References

## Enlasos eksternos
*¿Sabías que Wikipedia ya está en Ladino? (esefarad.com)

Kateggoría:Vikipedya
Temuco

**Temuco** es una sivdad de Chile i es la kapitala de la Rejión de la Araucania. La sivdad tiene 245.347 avitantes i una ekstension de 464 km2 (en 2002). Fue fondada enel anyo 1881 como *Fuerte de Temuco* por el ministro de la epoka Recabarren. Por la sivdad pasa lo Rio Cautin.

## Ver endemas
* Gran Temuco
* UKT

## Atamientos eksternos

* TemucoChile.com 

Kateggoría:Vikipedya:Artikolos kon grafia ladina
Katēggoría:Lokalidades de Chile
Kateggoría:Lokalidades kon mas de 100.000 moradores
Jeografiya litoral

La Jeografiya litoral es la rama de la jeografiya que se dedika a el estudio de la interaksión de la atmósfera, el oseano y kon la superfisie terrestre. Esta área kurrikular tiene relasión kon las islas oseánikas i las zonas kosteras. Se inkluye también el estudio de los prosesos kosteros.

Kateggoría:Jeografiya
Puerto Montt

**Puerto Montt** es la sivdad kapitala de la Rejión de Los Lagos en Chile. La sivdad tiene 175.938 avitantes, una ekstensiyón de 1673 km2 (en 2002). Fue fondada enel anyo 1853 como *Melipulli*. La sivdad se topa frente al Seno de Reloncavi.

## Sivdades ermanas
*  Puerto Madryn, Arjentina
*  Atapuerca, Espanya
*  Qingdao, Kina
*  Sivdad Quebec, Kanada 

## Referensias

## Atamientos eksternos

* PuertoMonttChile.cl 

Kateggoría:Vikipedya:Artikolos kon grafia ladina
Katēggoría:Lokalidades de Chile
Kateggoría:Lokalidades kon mas de 100.000 moradores
Esnoga de Besançon

La **Esnoga de Besançon** (en lingua fransesa *synagogue de Besançon*) es la esnoga más grande de la sivdad de Besançon, en Fransia i el sentro de la komunita.

## Istorya

## Ver endemas
* Djudaismo

Katēggoría:Esnogas
Besançon
Aritmetika

La **aritmetika** (del lat. *arithmetĭcus*, i este a la vez del gr. *ἀριθμητικός*, *ἀριθμός* = número) es la rama de la matematika kuyo objeto de embezo zon los números i las *operasiones elementalas* echas kon eyos: suma, resta, multiplicasion i apartajamiento. 

Al igual que en otras áreas de la matemática, como el álgebra o la geometría, el sentido de *«la aritmética»* ha ido evolucionando con el progresivo desarrollo de las ciencias. Originalmente, la aritmética se desarrolla de manera formal en la Antigua Grecia, cuando se formalizan las distintas disciplinas de las «ciencias naturales». En la actualidad, puede referirse a la *aritmética elemental*, enfocada a la enseñanza matemática básica; también al conjunto que reúne el *cálculo aritmético* y las *operaciones matemáticas*, específicamente, las cuatro *operaciones básicas* aplicadas ya sea a números (naturales, fracciones, etc.) como a entidades matemáticas más abstractas (matrices, operadores, etc); también a la así llamada *alta aritmética*, mejor conocida como teoría de números.

## Referensias

## Atamientos eksternos

Kateggoría:Matematikas
Antartika

La **Antartika** es un kontinente ke en la antikitá era yamado **Terra Incognita Australis** o *tyerra deskonosida meridionala*; ainda los grégos antikos konosian de eya.

La Rejión Antartika es la rejión del planeta ke se topa dempués de los 60° de latitud sud, i en la kuala se topan el Oseano Yelado Antartiko, arkipyélagos, isolas i el kontinente Antartiko; esta rejión tiene una forma de unos 4.500 kilometros de diametro; el kontinente tiene una lunga peninsola en forma de "S".


File: 061212-nordkapp.jpg
File:GletscherMM.jpg
File:Fryxellsee Opt.jpg
File:Mount Erebus Aerial 2.jpg
File:Aurore australe - Aurora australis.jpg


## Atamientos eksternos
* L.L. Ivanov et al, Topographic map of Livingston Island and Greenwich Island 

Kateggoría:Kontinentes
Kateggoría:Antartika
La Kula de Galata

**La kula de Galata** fue fraguada en el anyo 528 i es el mas emportante sembol de Estambol. Es fraguada en el sentro de Galata. De la kula se puede ver el panorama del Haliç de el Bosforos i de Estambol entero. 

La kula de Galata es una de las mas viejaz kulas ke existe en el mundo. Fue fraguada en el anyo 528 de parte del emparator de Bizans Anastasius. Se fraguo por kula de (fener) lampa. En la gerra kuatrena de Haçli seferi en el anyo 1204 fue gravamente derrokada. Mas dospues en el anyo 1348 se fraguo de parte de los Genovanos i se adjusto a las paredes de Galata kon el nombre de "la Kula de Isa". Kuando se fraguo de muevo era el monumento mas grande de la sivdad.

Entre los anyos 1445 – 1446 la kula fue ennaltesida. Dospues ke la kula paso alas manos de los Turkos kaji kada 100 anyos fue reparada. En el sieklo 16 fue usada por presion para los crisianos ke lavoravan en la tersana de Kasimpasha (Tersane es lugar ke se aze i se adova vapores).

Kon la otorizasion del rey Murat III se fondo aya un lugar de mirar las estreyas (rasathane) de parte del endevino Takiyuddin. Ma este lugar fue serrado en el anyo 1579.

En el prinsipio del sieklo 17, en el tiempo del rey Murat IV un sinyor Hezarfen Ahmet Çelebi kontrolo los ayres del Okmeydani, dospues de azer exersizioz de bolar, se izo unas alas de tavla, se las metyo a la espalda, i en el anyo 1638 se bolo de la kula de Galata fina Uskudar. Este volo fue arisivido kon muncho entereso en la Evropa. En la Ingilterre izieron monumentos amostrando el volo.

Dospues del anyo 1717 la kula fue uzada para ver el fuego. Para ke el puevlo sienta el fuego saliyan djente taniento davul i gritando ande aviya fuego.

En el tiempo del rey Selim III salyo otrun fuego i la grande parte de la kula se kemo. En el anyo 1831 salyo otrun fuego yene fue danyada i reparada. En el anyo 1875 en una fuerta furtuna le kayo el techo de la kula. En el anyo 1965 se empeso otro remparamiento ke se eskapo en el anyo 1967 i vino al estado ke esta agora.

Kateggoría:Arkitektura de Turkia
Katēggoría:Estambol
Kateggoría:Vikipedya:Artikolos kon grafia ladina
Galata

**Galata** es un sentro del kazal Beyoğlu en Estambol i en respekto la estoria es un lugar riko.

La parte Topkapi, Azapkapi i La Kula de Galata ke kayen en la parte enferyor de Beyoğlu se yama Galata. Kuando pujo el puevlo en el sieklo 19 la djente empesaron a bivir en la parte de ariva del sentro. I komo se fraguo las fraguas para los konsolatos el sentro de ariva empeso a engrandeser. Galata por munchos anyos fue la salida para el estranjero achakes de su porto. Los marineros teniyan uzo de pasar i kedar en este lugar antes ke Fatih Sultan Mehmet konkistara el Estambol. Fue una kolonia de los Genovazos, ke era en tornada kon muraya ke fueron derokadas dospues. 

Este sentro komo fue entregado kon pas alos Ottomanos el puevlo ke bivyo aya tuvo munchos avantajes i esto kontinuo fina la fin del Imperio Otomano. Una de las maz emportantes i estorikos monumentos de la sivdad es La Kula de Galata.

En Galata existe kales i eglisias de Gregos, Ermenis i Gurdjis. En los viejos anyos la mas famosa era la eglisia del santo Petre Gurdju. En el anyo 1671 se supo ke existiya el kal de Zulfaris. I en el 25 de Novembre 2001 se avyo al puevlo komo muze kon el nombre de " 500. Yıl Vakfı Türk Musevileri Müzesi" por sembol de 500 anyos ke fueron los djudios arondjados de Espanya en 1492.

Kateggoría:Estambol
Esnoga de Bahrein

La **Esnoga de Bahrein** es una esnoga ke se topa en la avenida Sasa'ah de la sivdad de Manama, en la isola de Bahrein.

La esnoga no se topa en uzo desde la anyada de 1948  i la majorita de la komunita izo la su aliya. Oy en diya, la komunita es de unas 35 personas i munchas vezes no alkansan a azer minyán. La komunita propozó trokar la frágua en una para otro uzo de la komunita en jeneral, komo sedaká al payis, ma el governo no desho azer esto. El governo disho ke la frágua kale kontinuar komo esnoga. 

Enel anyo 2006 dempues ke el techo de la esnoga empiesó a kayer, Abraham David Nonoo, el shef de la komunita djudia de Bahrein i myembro de la Shura de Bahrein, dechidió restorar la esnoga kon las sus propias parás  anke el prinsipe Sheikh Salman bin Hamad Al Khalifa disho ke iva dar las parás para fraguas una mueva esnoga en el mismo lugar de la antika.

## Referensias


Kateggoría:Bahrein
Kateggoría:Esnogas
Kateggoría:Vikipedya:Artikolos kon grafia ladina
San Pedro de la Paz

**San Pedro de la Paz** es una sivdad chilena ke se topa enel Gran Concepción. Fue fondada en 1995 komo munisipio. Tiene 80.447 avitantes i una ekstension de 112,5 km2 (2002).

## Ver endemas
* Gran Concepción

## Referensias


## Atamientos eksternos
* SanPedrodelaPaz.cl 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío
Kateggoría:Lokalidades kon mas de 50.000 moradores
Talkauano

**Talkauano** (en lingua kastilyana se le yama **Talcahuano** i en lingua mapudungún es denominado komo *Tralkawenu*) es una sivdad i komuna de la yamada *Zona Centro Sur de [[Chile]]* ke se topa enel sentro djeográfiko del payis dentro de la konurbasiyón metropolitana del Gran Concepción, ke pertenese a la Provinsia de Konsepsion en la Rejion del Biobío. Se le konose por ser uno de los más emportantes puertos del payis i la su ekonomiya tiene la prensipal base en la endustria djunto kon la peska. Aktualmente, Talkauano es la komuna kon más kantidad de povlasiyón de la región. La sivdad es fondada enel anyo 1764, tiene 171.383 avitantes i una ekstension de 92,3 km2 (2002).

## Sivdad ermanada
*  Bahía Blanca, Arjentina

## Ver endemas
* Gran Concepción

## Referensias


## Atamientos eksternos
* Talcahuano.cl 
*  thno.info 
* ASMAR - Astillero de Talcahuano 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío